ישראל בלסקי

הרב חיים ישראל הלוי בלסקי (כ"ה באב תרצ"ח 22 באוגוסט 1938 - ליל י"ט בשבט ה'תשע"ו, 28 בינואר 2016) היה ראש ישיבה רב ופוסק הלכה אורתודוקסי-חרדי אמריקאי. ראש ישיבת תורה ודעת בברוקלין, ניו יורק.

קורות חייו 
נולד לרב בערל בלסקי ולחנה בת הרב בנימין וילהלם, ממייסדי ישיבת תורה ודעת. למד בישיבת תורה ודעת בברוקלין ונסמך לרבנות מטעם הישיבה בשנת ה'תשכ"ב, 1962. הוא למד גם בבית מדרש עליון במונסי, ובשנת ה'תשכ"ה, 1965, נסמך לרבנות גם בידי רבי משה פיינשטיין.

הצטרף לצוות ההוראה של ישיבת תורה ודעת ומאז פטירת הרב אברהם יעקב פאם עמד בראשות הישיבה. במקביל שימש הרב בלסקי כחבר מערכת כתב העת "עם התורה" וכרב רשת מחנות הקיץ של אגודת ישראל בארצות הברית. היה מנשיאי ארגון המרכז הארצי לטהרת המשפחה.

בחורף 2012 התמוטט ומצבו היה קריטי, בעקבות זאת נוסף לשמו השם חיים. הוא התאושש ולאחר שלושה חודשי שיקום שב לתפקידו בישיבה, מאז השתמש בשני השמות 'חיים ישראל בלסקי'.

הרב בלסקי נפטר בליל י"ט בשבט ה'תשע"ו, 28 בינואר 2016.

בתו תמר נשואה לשלמה יהודה רכניץ מלוס אנג'לס. חתנים נוספים הם הרב דוד גולדשטיין ר"מ בישיבת תורה ודעת, הרב ראובן כהן ראש כולל זיכרון יוסף במודיעין עילית והרב בן ציון בערל ר"מ בישיבת דרך התורה במודיעין עילית.

ספריו 
 פסקי הלכות, ברוקלין תשס"ב - שו"ת
  - הספר עוסק במגוון רחב של נושאים הלכתיים אקטואליים

קישורים חיצוניים 
 כתבות על הרב ישראל בלסקי באתר JDN

הערות שוליים 

ניו יורק: רבנים
בוגרי ישיבת תורה ודעת
ראשי ישיבת תורה ודעת
רבנים חרדים אמריקאים
מחברי ספרי שו"ת אמריקאים
יהודים הקבורים בהר המנוחות
בוגרי ישיבת בית מדרש עליון
אמריקאים שנולדו ב-1938
אמריקאים שנפטרו ב-2016